**UMJETNIČKA ŠKOLA POREČ**

**Narodni trg 1**

**Poreč-Parenzo**

Tel.: 052 452 346

Fax.:052 555 279

KLASA: 112-02/21-02/01

URBROJ: 2167/01-57-34-02-21-12

Poreč, 11. veljače 2021. godine

*Povjerenstvo za procjenu i vrednovanje kandidata za zapošljavanje*

Na osnovi članka 11. stavak 1. Pravilnika o načinu i postupku zapošljavanja u Umjetničkoj školi Poreč, KLASA:003-04/19-01/02, URBROJ:2167/01-57-34-05-19-1, od 30. siječnja 2019. godine., upućuje se:

**POZIV NA PROCJENU ODNOSNO TESTIRANJE KANDIDATA**

Pozivaju se kandidati/kinje prijavljene na natječaj za popunu slobodnog radnog mjesta u Umjetničkoj školi Poreč u Poreču i Područnom odjelu u Vrsaru za stručnog/u suradnika/cu pedagoga/pedagoginju na određeno puno radno vrijeme objavljen na mrežnim stranicama i oglasnim pločama Hrvatskog zavoda za zapošljavanje te mrežnoj stranici i oglasnim pločama Umjetničke škole Poreč, dana 13.1.2021. godine na usmenu procjenu odnosno testiranje koje će se održati

**u utorak, 16. veljače 2021. godine od 14,15 do 15,15 sati prema rasporedu dolazaka**

**u prostorijama Umjetničke škole Poreč (učionica 1B)**

**Molimo sve kandidate da uđu u školsku zgradu na ulaz u ulici Petra Kandlera 2 te da obavezno stave masku.**

Kandidati/kinje koji ispunjavaju uvjete natječaja biti će i osobno obaviješteni putem elektroničke pošte.

Kandidati/kinje su dužni ponijeti sa sobom osobnu iskaznicu.

Kandidati/kinje koji/e ne mogu dokazati identitet, te osobe za koje je utvrđeno da ne ispunjavaju formalne uvjete iz natječaja, kao i osobe za koje se utvrdi da nisu podnijele pravovremenu i urednu prijavu na natječaj ne mogu pristupiti procjeni odnosno testiranju.

Ako kandidat/kinja ne pristupiti procjeni odnosno testiranju smatra se da je povukao/la prijavu na natječaj i više se ne smatra kandidatom/kinjom.

Povjerenstvo vrednuje intelektualno-kognitivne te psihološke sposobnosti, stručno-pedagoške i metodičke kompetencije kandidata značajne za područje rada te ogledni nastavni sat kojeg će kandidat odraditi u nazočnosti povjerenstva.

Svaki član Povjerenstva procjenjuje kandidata općom ocjenom od 0 do 3 boda. Ukupni rezultat procjene odnosno testiranja za pojedinog kandidata je zbroj pojedinačnih ocjena svih članova povjerenstva.

Na temelju provedene procjene kandidata Povjerenstvo donosi svoje pisano obrazloženo mišljenje i utvrđuje rang listu kandidata u skladu s rezultatima procjene i testiranja. Ravnateljica odlučuje o odabiru kandidata uzimajući u obzir rezultate cjelokupnog postupka procjene i vrednovanja kandidata.

Objavom rezultata natječaja na web stranici Škole smatrat će se da su svi kandidati obaviješteni o rezultatima natječaja, osim u slučaju kada se na natječaj prijavi kandidat/i koji se pozivaju na pravo prednosti pri zapošljavanju, tada će kandidati biti obaviješteni pisanom preporučenom poštanskom pošiljkom, a kadidat/i koji se pozivaju na pravo prednosti pisanom preporučenom poštanskom pošiljkom s povratnicom.

Predsjednica povjerenstva

Ravnateljica Sanjica Sara Radetić